open-index/open-wikipedia-markdown huggingface dataset:
Jaroslav Benák

**Jaroslav Benák** (s. 3. huhtikuuta 1962 Havlíčkův Brod, Tšekkoslovakia) on tšekkiläinen entinen jääkiekkopuolustaja ja olympiamitalisti, joka edusti kansainvälisellä urallaan Tšekkoslovakiaa.
## Ura
Benák aloitti uransa vuonna 1981 Tšekkoslovakian jääkiekkoliigassa, jossa edusti Dukla Jihlavaa vuoteen 1990 asti. Siinä välillä hän pelasi uransa kaikki arvokisat: Sarajevon olympiakisat 1984, Calgaryn olympiakisat 1988 sekä neljät MM-kilpailut (1983, 1985, 1986 ja 1987). Benák voitti Sarajevossa olympiahopeaa 1984 ja MM-kilpailuista hänelle on tullut yksi kulta, yksi hopea ja yksi pronssi. Benák on Calgary Flamesin 11. kierroksen varaus vuodelta 1983, muttei hän ikinä pelannut Pohjois-Amerikassa.

Benák pelasi kauden 1990–1991 jääkiekon SM-liigajoukkue SaiPassa ja tehopuolustaja teki 44 ottelussa tehot 13+15. SaiPan tiputtua SM-liigasta hän jatkoi vielä SaiPa-pelejään jääkiekon I-divisioonassa, kunnes SaiPalle tuli kauden puolivälissä taloudellisia vaikeuksia ja Benák joutui palkkioiden puolittamisen johdosta jättämään seuran monen muun pelaajan tavoin. Hän ehti kerätä 27 ottelussa tehot 7+16=23. Benákin seura oli loppukauden ajan Italian Serie A:n SG Cortina.

Kaudella 1992–1993 Benák palasi Dukla Jihlavaan, kauden 1993–1994 hän pelasi HC Zlínissä ja palasi jälleen kaudeksi 1994–1995 Jihlavaan. Kausi 1995–1996 oli Benákin uran viimeinen pääsarjatasolla hänen edustaessaan ranskalaista Chamonix HC:ta.

Vuodet 1998-2002 Benák pelasi vielä Saksan alasarjoissa. Kaudella 2000–2001 hänet valittiin Regionalligan parhaaksi puolustajaksi.
## Lähteet
*European Hockey.net
Status Minor

**Status Minor** on tamperelainen melodista progressiivista metallia soittava yhtye. Se sai alkunsa vuonna 2002 kitaristi Sami Saarisesta ja pikkuhiljaa kokoonpano muotoutui sellaiseksi kuin se on nykyään. Yhtye on julkaissut kaksi EP:tä ja vuonna 2009 ilmestyi sen esikoisalbumi *Dialog*. 16. helmikuuta 2010 yhtye alkoi työstää Jyväskylän Studio Audiossa toista studioalbumiaan, joka julkaistiin vuonna 2012. Yhtye on elellyt pari vuotta hiljaiseloa, mutta jäsenet ovat olleet aktiivisia muiden bändiensä kanssa. Pilve Stratovariuksen kanssa, Karinen Thunderstonen ja Kuikka The Ragged Saintsin ja Kenzinerin sekä Volymianin kanssa. 

Uusi levy on tulossa lähikuukausina.

## Jäsenet
* Markku Kuikka – laulu
* Sami Saarinen – kitara
* Jukka Hoffrén – bassokitara
* Rolf Pilve – rummut
* Jukka Karinen – kosketinsoitin

## Julkaisut
### Studioalbumit
* 
* 
* 

### Singlet
* 

### Demot
* 
* 

### Musiikkivideot
*  (http://www.youtube.com/watch?v=C3wSXlxNsdc)
*  (http://www.youtube.com/watch?v=gVrcdtxg9bA)

## Lähteet
* http://www.statusminor.com/modx/index.php?id=53
Otso Karpakka

**Otso Johannes Karpakka** (ent. **Kaarbacka**) (11. lokakuuta 1914 Turku – 4. toukokuuta 2005 Rusko) oli turkulainen kuvataiteilija. Hän kuului turkulaisten modernistien ydinjoukkoon. Hän kävi Turun Taideyhdistyksen piirustuskoulua.

Karpakka avioitui vuonna 1945 Hilkka Toivolan kanssa. Pariskunta toteutti yhdessä useita monumentaaliteoksia, freskoja ja muun muassa lasimaalauksia Turun Mikaelinkirkkoon. He tekivät useita opintomatkoja Ranskaan ja Italiaan perehtyen myös lasimaalaukseen, mikä paransi pariskunnan yhteistyömahdollisuuksia. He elivät ja työskentelivät yhdessä 60 vuotta.

Karpakka oli mukana 1950-luvulla perustetussa Otto Mäkilän ympärille muodostuneessa Ryhmä 9:ssä, jossa oli mukana monia muitakin turkulaisia surrealistien ensimmäiseen polveen lukeutuvia taiteilijoita, muun muassa Karpakan vaimo Hilkka Toivola. Karpakka samoin kuin vaimonsa oli myös taiteilijaseura Arten perustajajäseniä. Karpakan tuotantoa on luonnehdittu harkituksi ja älylliseksi. Hänen tyyliä kuvattiin 1940-luvulla omaa sisäistä maailmaa kuvaavana, henkistyneenä ja haaveellisena. 1950-luvulla Karpakka teki opintomatkat Italiaan ja Ranskaan ja tämän jälkeen hän siirtyi vuosina 1952–1953 lähes abstraktiin ilmaisuun. Karpakka kokeili 1960-luvulla frottage-tekniikkaa, jossa maalausjälki saadaan eläväksi hankaamalla työtä epätasaista pintaa vasten. Kyseisen menetelmän kehittäjä oli dadaisteihin ja surrealisteihin lukeutuva Kurts Schwitters. 

## Teoksia
*  *Endymion*, runoja, Kustannusosakeyhtiö Aura, 1945, nid.
*  *Maan ihminen*, runoja, 1946, sid.

## Lähteet
* Otso Karpakka Kuvataidematrikkelissa
* Wäinö Aaltosen museon sivut
* Taide-lehden arkisto
* Mobile
* Turku-tiedotteet
* Suomen kuvataiteen bibliografia

### Viitteet

## Kuvia
*  Ennustus, öljymaalaus
Lego Wolfpack

**Lego Wolfpack**  (”Susilauma”) on Legon tuotesarja, joka oli tuotannossa vuosina 1992–1993. Se on yksi Legon pienimmistä tuotesarjoista, sillä sarjaan kuuluu ainoastaan kolme settiä. 

Wolfpack on Lego Castle -tuotesarjan alateema, ja sen aiheena ovat lainsuojattomat.

## Setit
*Wolfpack Renegades
*Wolfpack Tower 
*Ghostly Hideout

## Aiheesta muualla
* Lego Wolfpack -setit (Brickset)
Juha Roiha

**Juha Tapani Roiha** (s. 19. heinäkuuta 1955 Loimaan maalaiskunta) on suomalainen radio- ja televisiotoimittaja.

Roiha työskenteli vuosina 2009–2023 Yle TV1:n ''Puoli seitsemän'' -makasiiniohjelman toimittajana. Sitä ennen Roiha työskenteli Yle Radio Suomessa, jossa hän toimitti muun muassa kirjallisuusohjelmaa *Roihan kirja*.

Yleisradion Radiomafia-kanavan juontajana ja toimittajana Roiha toimi koko kanavan olemassaolon ajan. Hän ja Tero Liete juonsivat 1. kesäkuuta 1990 kanavan ensimmäistä lähetystä, aamuohjelmaa *Herätysjuhla,* jonka aluksi Roiha lausui kanavan aloitussanat "Hyvää huomenta, tämä on Radiomafian taajuus". Ennen kanavan lakkauttamista 12. tammikuuta 2003 Roiha oli mukana muun muassa ohjelmissa *Pressiklubi* sekä *Ulmanen & Roiha*, jonka toisena juontajana oli Kai Ulmanen. Loimaalla syntynyt Roiha aloitti toimittajan uransa työskentelemällä ''Turun ylioppilaslehden'' päätoimittajana. Radiouransa hän aloitti 1980-luvulla Yleisradion maakuntaradio Turun Radiossa juontaen myös ''Rockradiota'' ja ''Yöradiota''. 

Roiha toimi kaunokirjallisuuden Finlandia-palkinnon valitsijalautakunnan puheenjohtajana vuonna 2016. Hän on Heinäveden Valamon luostarin tukiyhdistyksen Valamon Ystävät ry:n puheenjohtaja vuodesta 2020 alkaen.
## Teokset
* 

## Lähteet
Tunisian alle 17-vuotiaiden jalkapallomaajoukkue

**Tunisian alle 17-vuotiaiden jalkapallomaajoukkue** on Tunisian jalkapalloliiton hallinnoima joukkue, joka edustaa Tunisiaa kansainvälisissä jalkapallon alle 17-vuotiaiden maajoukkuekilpailuissa. Tunisia selvisi ensimmäisen kerran alle 17-vuotiaiden MM-kisoihin vuonna 1993.

## Arvokisat
### Maailmanmestaruuskilpailut
*1985–1991 - *Ei osallistunut*
*1993 - Ensimmäinen kierros
*1995–2005 - *Ei osallistunut*
*2007 - Neljännesvälierät
*2009 - *Ei selviytynyt karsinnoista*
*2011 - *Ei selviytynyt karsinnoista*
*2013 - Neljännesvälierät
*2015 - *Ei selviytynyt karsinnoista*
*2017 - *Ei selviytynyt karsinnoista*
*2019 - *Ei selviytynyt karsinnoista*

### Afrikan mestaruuskilpailut

## Aiheesta muualla
* Tunisian alle 17-vuotiaiden maajoukkue Goalzz sivustolla
Anders Igel

**Anders Igel** (s. 1951) on ruotsalainen yritysjohtaja. Hän on opiskellut Kuninkaallisessa teknillisessä korkeakoulussa ja Tukholman kauppakorkeakoulussa. Hänen työnantajiaan ovat olleet Philips, Esselte ja Ericsson. Igel toimi TeliaSoneran konsernijohtajana vuosien 2002–2007 välillä, josta hänet erotettiin luottamuspulan johdosta.
Teemu Koskela

**Teemu Koskela** on suomalainen kitaristi. Hän on soittanut power metal -yhtye Celestyssä ja metalliyhtye Iron Age Remainsissa.

## Diskografia
### Albumit
* Mortal Mind Creation (2006)
* Vendetta (2009)
Antti Railio

**Antti Railio** (s. 1984) on suomalainen laulaja, joka vaikutti power metal -yhtye Celestyssä vuosina 2003–2009. Hän erosi yhtyeestä joulukuussa 2009.

Railio osallistui vuonna 2007 *[[Idols]]in* kolmannelle kaudelle ja ylsi kilpailun semifinaaleihin. Hän oli mukana myös *[[Kuorosota|Kuorosodan]]* ensimmäisellä kaudella Timo Kotipellon voitokkaassa joukkueessa. Railio voitti vuoden 2013 The Voice of Finland -kilpailun.

## Yksityiselämä
Railiolla on kolme tytärtä. Hän erosi kahden ensimmäisen lapsensa äidistä loppuvuodesta 2017. Railio kihlautui Siiri-nimisen naisen kanssa marraskuussa 2018, he avioituivat elokuussa 2020 ja saivat yhteisen tyttölapsen marraskuussa 2020. He asuvat omakotitalossa Seinäjoella. Railio on julkisesti itse kertonut kärsineensä jo varhaisnuoruudestaan saakka kaksisuuntaisesta mielialahäiriöstä. Railiolla on myös ADHD.

## Diskografia
### Celesty
* *[[Legacy of Hate]]* (2004)
* *[[Mortal Mind Creation]]* (2006)
* *[[Vendetta (albumi)|Vendetta]]* (2009)

### Diecell
**Audile Assault* (demo) (2005)
**Thrashborne* (EP) (2006)

### The WildFire
**Sands Of Time* (Promo) (2011)

### Sooloura
* 
* 
* 
* 
* 
* *Sun jälkeen routaa* (2019, single)
*  
* *Mun sydän palaa sulle* (2020, single)
* 
* 
* Vahvoja Sydämii (2023, single)
* Vielä Ollaan Täällä (2024, single)
* Haaveista Hulluuteen (2024 single)
* Haaveista Hulluuteen (2024 Gramofone Records Finland)

#### Kokoelmalevyillä
Raskasta Joulua (2013)

* *Enkelikello*
* *[[Tulkoon joulu]]*

Raskasta Joulua 2 (2014)

* Kristallikehto
* Joulu Juhla Parahin

Ragnarok Juletide (2014)

* We Celebrate At Christmastime
* Christmas Has Come

Tulkoon joulu – akustisesti (2015)

* Tulkoon joulu

### Vierailut

#### Altaria

* The Fallen Empire (2006) (Taustalaulu)

#### Beto Vazquez Infinity

* Flying Towards The New Horizon (2006)
* Dreaming In Clouds

#### Cain’s Offering

* Gather the Faithful (2009) - taustalaulu, kuorolaulu
* Stormcrow (2015) taustalaulu, kuorolaulu

#### Hangar De Almas - Tributo A Megadeth(2005)

* Celesty - Holy Wars ...The Punishment Due

#### [[Lazy Bonez]]

* Kiss of the Night (2019)

#### Stratovarius

* Eternal (2015) - taustalaulu, kuorolaulu

## Lähteet
Kari Tornack

**Kari Tornack** on suomalainen kosketinsoittaja. Vuonna 2004 hän soitti Raskasta joulua -nimisellä kokoelma-albumilla. Vuonna 2007 hän jätti power metal -yhtye Thunderstonen. Tällä hetkellä (v. 2009) hän soittaa heavy metal -yhtye Sentimentissä. Hän on vieraillut myös Grendel-nimisen bändin ensimmäisellä studioalbumilla nimeltä Lost Beyond Retrieval.

## Diskografia
### Albumit

#### Tunnelvision
* While The World Awaits (2000)

#### Thunderstone
* Thunderstone (2002)
* The Burning (2004)
* Tools of Destruction (2005)
* Evolution 4.0 (2007)

#### Sentiment
* From Here To Ever After (2009)
Poliisiautot Yhdysvalloissa ja Kanadassa

**Poliisiautot Yhdysvalloissa ja Kanadassa** lajitellaan karkeasti kolmeen ryhmään:
* **Police Pursuit Vehicles (PPV)** ovat yleisimpiä poliisiautoja. Ne on varusteltu useita erilaisia tilanteita varten. Usein etupuskuriin on kiinnitetty teräsputkista tehty puskin, mikä helpottaa takaa-ajettavan pysäyttämistä turvallisesti.
* **Special Service Vehicles (SSV)** sekä **Special Service Package (SSP) ** ovat yleensä katumaastureita tai urheiluautoja. Ne on varusteltu erikoistilanteita varten.

## Historia
Ensimmäinen poliisiauto ilmestyi Yhdysvaltojen kaduille Ohiossa vuonna 1899. 1920-luvun alussa New York otti käyttöönsä omia poliisiautojaan saadakseen rikollisuuden vähentymään. 

Sekä Yhdysvalloissa että Kanadassa poliisit ovat käyttäneet useimmiten normaalikokoisia sekä halpoja autoja. Tällaisia poliisien käyttämiä autoja olivat muun muassa Ford Model A ja Chevrolet Bel Air. Nykyisin yleisin poliisiauto Pohjois-Amerikassa on Ford Crown Victoria.

Yhdysvalloissa poliisiautoille ei ole määrätty tietynlaista maalauskaavaa vaan naapurikaupunkien poliisiautot voivat olla hyvinkin eri näköisiä.

## Lähteet
Jimmy Roberts

**Jimmy Roberts** (s. 1957) on yhdysvaltalainen urheiluselostaja. Hän selostaa nykyisin NBC:llä.  

Jimmy oli selostajana ESPN-kanavalla lähes 12 vuotta. Tuona aikana hän voitti yhteensä 11 urheilun Emmy-palkintoa. Vuonna 2000 Jimmy siirtyi nykyiseen työhönsä NBC:lle.
Human Proteome Folding Project

**Human Proteome Folding Projektin** (HPF) ovat kehittäneet yhteistyössä New Yorkin yliopisto (Bonneau Lab), Institute for Systems Biology ja Washingtonin yliopisto. Ohjelman alustana käytettiin Rosetta@home-projektin runkoa.

HPF projekti lopetettiin julkisen laskennan osalta heinäkuussa 2013. Sitä suoritettiin World Community Grid -ohjelmistossa. Ensimmäinen vaihe päättyi heinäkuussa 2006. Toisessa vaiheessa hyödynnettiin suurempaa tarkkuutta kuin ensimmäisen vaiheen tutkimuksessa.

## Lähteet

## Aiheesta muualla
* Human proteome folding projekti World community gridin sivuilla
Juha-Pekka Alanen

**J-P Alanen** on suomalainen kitaristi ja tuottaja. Hän on muun muassa soittanut Celesty- sekä Altaria-yhtyeissä sekä vieraillut ja tuottanut esimerkiksi punk rock- yhtye The Knobin albumeilla.

## Diskografia
### Altaria
* The Fallen Empire (2006)
* Divine Invitation (2007)
* Unholy (2009)

### Celesty
* Times Before the Ice (demo) (2002)
* Reign of Elements (2002)
* The Keepers of Jericho: A Tribute to Helloween Part II - The Chance (2003)
* Legacy of Hate (2004)
* Hangar of souls: Tribute to Megadeth - Holy Wars... The Punishment Due (cover of Megadeth song) (2005)

### The Knob

**[[Thir13en Ways To Go]]* (2007)
**Call to arms* (2009)
**EP 2012* (2012)

### Sisin

**Alkusoitto (EP)* (2012)
**Isku Sydämeen* (2017)

### Henkka & Kulkurit

* *Aikajana* (2018)

## Aiheesta muualla
* 
*
Joachim Lätsch

**Joachim Lätsch** (s. 1956 Dresden, Saksan demokraattinen tasavalta) on saksalainen näyttelijä. Hän näyttelee *[[Lemmen viemää]]* -sarjassa André Konopkaa.

## Aiheesta muualla
*
Reinhard Divis

**Reinhard Divis** (s. 4. heinäkuuta 1975 Wien, Itävalta) on entinen itävaltalainen jääkiekkomaalivahti, joka pelasi viimeisen vuoden Itävallan pääsarjan Vienna Capitalsissa. Divis pelasi seitsemät MM-kilpailut, joista kahdet on I-divisioonassa. Hän pelasi myös Naganon olympiakisoissa 1998 ja Salt Lake Cityn olympialaisissa 2002.
## Ura
Divisin kasvattajaseura on WAT Stadlau, mutta hän aloitti pääsarjauransa VEU Feldkirchissä, jossa pelasi vuoteen 1999 saakka. Siihen mennessä hän voitti peräti viisi Itävallan mestaruutta kuutena kautena ja torjui myös Euroopan mestaruuden vuonna 1999. Vuodet 1999–2001 Divis torjui Elitserien-joukkue Leksands IF:ssä.

Kesällä  St. Louis Blues varasi Divisin yli-ikäisenä kahdeksannella kierroksella NHL:ään. Yhden Leksand-kauden jälkeen Divis siirtyi Bluesin organisaatioon kaudeksi 2001–2002 ja pelasi farmissa kuluneen kauden aikana yhden NHL-ottelun. Divis oli kaikkien aikojen ensimmäinen NHL:ssä pelannut itävaltalainen. NHL:ssä hän pelasi vielä kolme seuraavaa kautta ja kevääseen 2006 mennessä hänellä oli yhteensä 28 NHL-ottelua tilillään. Työsulkukausi 2004–2005 Divisillä kului EC VSV:ssä, kotimaassaan. Keväällä 2006 Divis oli pelaamassa I-divisioonan MM-kilpailuissa, joista Itävalta nousi takaisin A-sarjaan.

Kaudeksi 2006–2007 Divis palasi kotimaahansa ja siirtyi EC Red Bull Salzburgin maalinsuulle. Hän pelasi siellä myös kaudella 2007–2008. Molempina kausina Divis torjui joukkueelle mestaruuden. Seitsenkertainen Itävallan mestari ja kerran Euroopan mestaruudenkin voittanut Divis voitti kaudella 2008–2009 vielä Ruotsin mestaruuden Elitserien-joukkue Färjestads BK:ssa keväällä 2009. Hän kylläkin jäi joukkueessa ykkösmaalivahti Jonas Gustavssonin varjoon ja pelasi kauden aikana 15 ottelua.

Kaudeksi 2009–2010 Divis palasi takaisin Salzburgiin. Divis voitti kahden kauden aikana Salzburgissa kaksi Itävallan-mestaruutta. Kaudeksi 2011–2012 hän siirtyi saman sarjan Vienna Capitalsin ykkösmaalivahdiksi.

## Muuta
Divisin veljet Raimund ja Roland ovat myös pelanneet jääkiekkoa, heistä Raimund on pelannut neljät MM-kilpailut.
Divisin poika, 1997 syntynyt Dominic pelaa myös jääkiekkoa ja on maalivahti. Hän pelasi ensimmäiset ottelunsa EBEL-liigan Linzissä kaudella 2016–2017 ja on edustanut Itävaltaa 18- ja 20-vuotiaiden MM-turnauksissa.

## Lähteet
*
*
*
*
### Viitteet
Heart Full of Fire... And Then Some

__NOTOC__
**Heart Full of Fire... And Then Some** on Brother Firetriben EP-levy vuodelta 2008. Se debytoi Suomen virallisen singlelistan kahdeksannella sijalla, ja pysyi listalla yhteensä 12 viikkoa.

## Kappaleet
#
#
#
#

## Kokoonpano
* Pekka Heino – laulu
* Emppu Vuorinen – kitara
* Tomppa Nikulainen – kosketinsoittimet
* Jason Flinck – basso, taustalaulu
* Kalle Torniainen – rummut

;Vierailevat
* Anette Olzon – laulu kappaleessa "*Heart Full of Fire*"

## Arvostelut
* Imperiumi.net: 

## Lähteet
Tomppa Nikulainen

**Tomppa Nikulainen** (s. 13. toukokuuta 1976) on suomalainen kosketinsoittaja. Hän on soittanut hard rock -yhtye Brother Firetribessa. 1990-luvulla hän soitti Cashmir-nimisessä rockyhtyeessä.

## Diskografia
### Brother Firetribe
* False Metal (2006)
* Heart Full of Fire (2008)
* Live at Apollo (2010)
* Diamond in the Firepit (2014)
Andrew Verner

**Andrew Verner** (s. 20. marraskuuta 1972 Weston, Ontario, Kanada) on kanadalainen entinen jääkiekkomaalivahti. Verner on Edmonton Oilersin toisen kierroksen varaus vuodelta 1991, mutta hän ei koskaan pelannut NHL:ssä. Verner pelasi urallaan  kahdet MM-kilpailut: vuonna 1995 tuli pronssia ja vuonna 1996 hopeaa.

Verner pelasi vuodet 1992–95 AHL:ssä. Kaudeksi 1995–96 hän siirtyi itävaltalaiseen EHC Lustenaun maaliin. Keväällä 1996 MM-hopeaa voittanut Verner siirtyi kaudeksi 1996–97 jääkiekon SM-liigan HPK:n maalinsuulle. Hänet valittiin marraskuun 1996 pelaajaksi, ja kauden päätteeksi Verner voitti HPK:ssa pronssia. HPK:n jälkeen Verner pelasi myös Ruotsin Elitserienissä ja Saksan DEL:ssä. Kaudella 1999–00 hänellä oli DEL:n paras torjuntaprosentti (92,4) Vernerin pelatessa Kölner Haiessa.

Verner siirtyi kesken kauden 2002–03 Hannover Scorpionsista itävaltalaiseen Klagenfurter AC:hen, jossa torjui viisi seuraavaa kautta. Keväällä 2004 hän torjui joukkuelle Itävallan mestaruuden ja kaudella 2004–05 hänellä oli liigan paras torjuntaprosentti (93,6) ja pienin päästettyjen maalien keskiarvo (1,91).

Kaudeksi 2008–09 Verner siirtyi Englantiin ja Newcastle Vipersiin ja valittiin keväällä 2009 EIHL:n toiseen tähdistökentälliseen. Kaudeksi 2009–10 hän vaihtoi EIHL-seuraa ja siirtyi Sheffield Steelersin maalinsuulle. Klagenfurtin vuosinaan hän sai myös Itävallan kansalaisuuden mutta ei koskaan edustanut Itävaltaa virallisessa maaottelussa.

### Valmennusura
Pelaajauransa jälkeen Verner palasi Kanadaan ja toimi vuosina 2012–2014 OHL-joukkue Peterboroguh Petesin maalivahtivalmentajana. Vuodesta 2015 eteenpäin Verner on toiminut joukkueen apuvalmentajana ja keväällä 2018 myös väliaikaisena päävalmentajana.

Keväällä 2015 Verner toimi oman toimensa ohella Kanadan punaisen joukkueen maalivahtivalmentajana alle 17-vuotiaiden maajoukkueturnauksessa sekä OHL All Stars -joukkueen maalivahtivalmentajana CHL:n alaisten junioriliigojen All Stars -joukkueiden ja Venäjän juniorimaajoukkueen välisessä Subway Super Series turnauksessa.

## Lähteet
*

### Viitteet
Muskottisota – Taistelu Itä-Intian Maustesaarista

**Muskottisota – Taistelu Itä-Intian Maustesaarista**  (*Nathaniel’s Nutmeg: Or, The True and Incredible Adventures of the Spice Trader Who Changed The Course Of History*) on Giles Miltonin kirjoittama meriseikkailu, jonka on suomentanut kirjailija Juha Ruusuvuori. Teoksen tapahtumien ajankohta on englantilaisten ja hollantilaisten valloitussotien aika 1600-luvulla ja maantieteellisenä alueena pienet Maustesaaret Kaakkois-Aasian trooppisilla vesillä.

Teoksen aiheena ovat muskottipähkinä, maustekauppa, piskuinen Run-saari ja englantilaisten merenkävijöiden seikkailut. Nykyihmisestä voi tuntua uskomattomalta, että muskottipähkinä sai 1600-luvulla aikaan suuren kansainvälisen konfliktin, mutta renessanssin Euroopassa muskottipähkinä oli arvokkaimpia kauppatavaroita, enemmän kuin painonsa arvoinen kultaa.

Englanti ja Hollanti taistelivat Kaakkois-Aasian saarten omistuksesta koko 1600-luvun. Osapuolena olivat tietysti myös paikalliset asukkaat, ja heidän ja länsimaalaisten kyvyttömyys ymmärtää toisiaan aiheutti huvittaviakin tilanteita kaiken sankaruuden, julmuuden, petosten ja kunnianhimon keskellä.

Kirjassa keskitytään Hollannin ja Englannin Itä-Intian kauppakomppanioiden väliseen kilpailuun saada hallintaansa maustekauppa neljäsataa vuotta sitten. Euroopan merivallat lähettivät nykyisin Indonesiaan kuuluville Maustesaarille seikkailijoista koostuvia seurueita, ja kukin maa pyrki saamaan alueisiin yksinoikeuden ja haalimaan itselleen maustekaupasta saatavat käsittämättömän suuret tuotot. 

Nathaniel Courthope lähti 1616 valtaamaan Run-nimistä saarta, joka oli muutaman neliömailin suuruinen muskottipuiden peittämä saari. Englannin kannalta asiassa kävi sikäli onnellisesti, että vaikka saaren omistus lopulta sopimuksella vahvistettiin Hollannille, Englanti sai toiselta puolelta maapalloa maakaistaleen, Manhattanin saaren.
 
Kirjan kirjoittaja, tutkimusmatkoihin erikoistunut brittiläinen toimittaja ja kirjailija Giles Milton on tehnyt perusteelliset taustatyöt ennen kirjoittamaan ryhtymistään. Kirjassa on hyödyllisiä karttoja ja erinomainen kuvitus.

## Lähteet

## Aiheesta muualla
*Muskettisota John Nurmisen Säätiön sivulla
Anatoli Davydov

**Anatoli Viktorovitš Davydov** (, s. 13. marraskuuta 1953) on venäläinen jalkapallovalmentaja ja entinen keskikenttäpelaaja-puolustaja. Hän toimii Zenit Pietarin apulaisvalmentajana.

## Ura pelaajana

Davydov aloitti peliuransa Metallurg Tulassa 1971, mutta parhaiten hänet muistetaan vuosistaan Zenit Leningradissa, johon hän siirtyi 1975. Hän teki Zenitissä pitkän ja ansiokkaan uran kuuluen menestysjoukkueeseen, joka voitti Neuvostoliiton-mestaruuden 1984. Hän jätti seuran 1988 ja pelasi sen jälkeen muissa venäläisseuroissa, Helsingin Ponnistuksessa ja kiinalaisessa Foshan Fosidissa. Hän lopetti uransa 43-vuotiaana Zenitissä. Davydov on 454 virallisella ottelullaan Zenitissä eniten otteluita pelannut pelaaja.

### Meriitit pelaajana

* Neuvostoliiton-mestaruus: 1984
* Neuvostoliiton liittocupin hopeaa: 1986

## Ura valmentajana

Hän otti kosketusta valmentamiseen jo pelaajaurallaan. Hän toimi Helsingin Ponnistuksen pelaajavalmentajana Veikkausliigassa loppukauden 1995 sen jälkeen, kun Jari Niini oli vapautettu tehtävästään.

Valmennusurallaan Davydov on toiminut eri tehtävissä Zenitin organisaatiossa. Hän aloitti 1997 apulaisvalmentajana ja toimi kausina 1999–2000 päävalmentajana johdattaen seuran Venäjän cupin mestariksi 1999. Kausina 2002–2005 hän luotsasi 1. ja 2. divisioonassa pelannutta Metallurg Lipetskiä ja 2005–2006 1. divisioonassa pelannutta Sibir Novosibirskiä.

Davydov palasi Zenitiin 2008 juniori- ja reservivalmentajaksi. Elokuussa 2009 hän nousi päävalmentajaksi Dick Advocaatin potkujen jälkeen. Davydov johdatti Zenitin lopulta Venäjän valioliigassa kolmanneksi. Joulukuussa 2009 italialainen Luciano Spalletti palkattiin seuran uudeksi päävalmentajaksi ja Davydov siirtyy kaudeksi 2010 apuvalmentajan tehtäviin.

### Meriitit valmentajana

* Venäjän cup: 1999

## Lähteet
Khaled Ben Yahia

**Khaled Ben Yahia** (, s. 12. marraskuuta 1959) on tunisialainen entinen jalkapalloilija ja nykyinen jalkapallovalmentaja. Elokuusta 2014 lähtien hän on toiminut Espérancen päävalmentajana.

## Valmennusura
Ben Yahia siirtyi valmentajaksi 1990-luvulla pelaajauransa jälkeen ja aloitti tehtävät ES Zarzisin luotsina kauden 1995–1996 lopulla korvattuaan Mokhtar Tlilin. Kauden päätteeksi hän siirtyi Espérancen päävalmentajaksi, jossa Ben Yahia pelasi myös aktiiviurallaan. Kausi 1996–1997 osoittautui menestyksekkääksi, kun joukkue sijoittui Tunisian pääsarjassa toiseksi ja saavutti Tunisian cupin ja CAF Cupin voitot. Seuraavalla kaudella hän matkasi AS Marsan päävalmentajaksi, mutta kauden lopulla joutui erotetuksi. Ben Yahia sai myöhemmin kauden 1999–2000 lopulla CS Sfaxienin valmennusvastuun ja johdatti joukkueen Arabian Mestarien liigan voittoon. Tunisian pääsarjassa puolestaan joukkue sijoittui lopulta kolmanneksi. Matka jatkui vuonna 2002 ES Zarzisin valmentajaksi toistamiseen kesken kauden, mutta joutui tällä kertaa itsekin erotetuksi. Hänet korvasi Moncef Mcharek. Ben Yahia palasi kuitenkin Espérancen valmentajaksi kaudeksi 2005–2006 ja johdatti joukkueen Tunisian-mestariksi ja toistamiseen Tunisian cupin voittoon. Kauden jälkeen Ben Yahia on toiminut hetkellisesti EGS Gafsan ja AS Marsan valmentajana vuosina 2008 ja 2009.

Elokuussa 2014 Ben Yahia siirtyi Espérancen päävalmentajaksi.

### Meriitit
*Tunisian cup: 1997, 2006
**Hopeaa: 2000
*CAF Cup: 1997
*Arabian Mestarien liiga: 2000
*Tunisian-mestaruus: 2006
*CAF Super Cup
**Hopeaa: 2008

## Lähteet
Harald Teir

**Harald Gustav Teir** (27. lokakuuta 1914 Lapväärtti – 18. helmikuuta 1992 Helsinki) oli suomalainen patologisen anatomian professori ja syöpätutkija.

Teir oli Helsingin yliopiston patologisen anatomian professori 1955–1977 ja lääketieteellisen tiedekunnan dekaani 1963–1968. Teir oli kansainvälisesti merkittävä syöpätutkija, ja hänet tunnettiin myös tieteen kansantajuistajana, samoin kuin saunakulttuurin ja suomenruotsalaisen kansankulttuurin edistäjänä ja tukijana. Hänen veljiään olivat kansanedustaja Grels Teir ja kaupunkineuvos Tor-Erik Teir.

## Lähteet

## Kirjallisuutta
*
Steve Peters

**Steven Alan Peters** (s. 23. tammikuuta 1960 Peterborough, Ontario, Kanada) on kanadalainen entinen jääkiekkoilija, pelipaikaltaan keskushyökkääjä. Hän pelasi uransa aikana myös puolustajana. Peters pelasi kaksi NHL-ottelua Colorado Rockiesissa kaudella 1979–1980, mutta suurimman osan urastaan hän pelasi kuitenkin Euroopassa ja farmisarjoissa.

## Ura
OMJHL-joukkue Peterborough Petes varasi Petersin koko OMJHL:n varaustilaisuuden toisena pelaajana vuonna 1977, jolloin hänen edellään oli vain Tom McCarthy. Peters itse varattiin mm. vain numeroa ennen kaikkien aikojen parhaimpana jääkiekkoilijanakin pidettyä Wayne Gretzkya. Peters edusti vuosina 1976–1980 neljän OMJHL-kautensa aikana lopulta yhtä montaa seuraa; hänet varannutta Peterborough Petesia sekä Niagara Falls Flyersia, Oshawa Generalsia ja Windsor Spitfiresia. Peters oli kolmannella kaudellaan 1978–1979 Oshawa Generalsin kolmanneksi paras pistemies tehoilla 36+56=92. Colorado Rockies varasi hänet neljännellä kierroksella 64. pelaajana .

NHL-varauksensa jälkeen Peters vietti kauden 1979–1980 vielä lähinnä OMJHL:ssä. Hän siirtyi siellä vietetyn kauden päätteeksi Colorado Rockiesin vahvuuteen ja pelasi kaksi NHL-ottelua tehden yhden syöttöpisteen. Niiden jälkeen Peters vietti loppukauden CHL-joukkue Fort Worth Texansissa, jossa hän pelasi kaksi playoff-ottelua. Kaudesta 1980–1981 Peters vietti noin puolet Texansissa ja puolet IHL-joukkue Muskegon Mohawksissa. Kauden 1981–1982 hän vietti kokonaan Texansissa ja kauden 1982–1983 puolestaan Mohawksissa, jonka paras syöttäjä ja kolmanneksi paras pistemies Peters oli tehoilla 38+58=96, kuten myös kevään 1983 pudotuspeleissä neljällä syöttöpisteellään.

Kaudeksi 1983–1984 Peters siirtyi Eurooppaan ja Saksan Eishockey-Bundesligassa pelanneen SC Riesserseen riveihin. Hän voitti joukkueen sisäisen pistepörssin tehoilla 18+25=43. Kauden 1984–1985 Peters pelasi Sveitsin National League A:n EHC Churissa ja viisi seuraavaa kautta hän pelasi SM-liigassa, jossa Peters aloitti kaudella 1985–1986 Saimaan Pallon riveissä. Kauden 1986–1987 hän pelasi Helsingin IFK:ssa, jossa Peters voitti kauden päätteeksi SM-pronssia. Kaudeksi 1987–1988 hän siirtyi SM-liigan nousijajoukkue KooKoohon, jossa Peters teki SM-liigan yhden kauden piste-ennätyksensä tehoilla 9+18=27, joilla hän jakoi joukkueen sisäisen pistepörssin kolmannen sijan Risto Kermisen kanssa. Peters palasi SM-liigakautensa päätteeksi loppukaudeksi Pohjois-Amerikkaan vahvistamaan AAHL-joukkue Miami Valley Sabresia.

Peters pelasi kauden 1988–1989 Tapparassa ja kaudeksi 1989–1990 hän palasi SaiPaan. Peters lopetti pelaajauransa sarjatasoa alempana I-divisioonajoukkue Imatran Ketterässä kauteen 1990–1991.

## Tilastot

## Lähteet
*
*
*
*
*

### Viitteet
Marulapuu

**Marulapuu** eli **rohtomarulapuu** (*Sclerocarya birrea*) on sumakkikasveihin (Anacardiaceae) kuuluva puu, jota tavataan Afrikassa Saharan eteläpuolella. Se kasvaa yleensä 10–15-metriseksi, joskus jopa 20-metriseksi. Sen runko on harmaa, lehdet harmaanvihreät, sormiliuskaiset. Pallomaiset hedelmät muuttuvat kypsyessään voinkeltaisiksi.

Marulapuu on tärkeä ruokapuu, jonka hedelmissä on runsaasti C-vitamiinia, ja siemenissä proteiinia ja terveellisiä öljyjä.

## Lähteet

## Aiheesta muualla
* Suomen Lajitietokeskus: Rohtomarulapuu – ''Sclerocarya birrea''
* 
* 
*
Muotkavuono

**Muotkavuono** () on Barentsinmeren merenlahti Venäjän Murmanskin alueen luoteisosassa. Muotkavuono työntyy kohti länttä Murmannin rannikon ja vuonon pohjoispuolisen  Kalastajasaarennon niemimaan välissä. Vuono on 43 km:n pituinen, 5-15 km leveä ja enimmillään 200 m syvä. Siihen laskevat etelästä Vaalesjoki (Titovka) vuonon pienemmän sivulahden Titovkanlahden perälle sekä Läätsijoki Läätsivuonon perukalle, jossa myös on tärkeä Zapadnaja Litsan sukellusvenetukikohta. Muotkavuono ei yleensä jäädy talvella.

## Lähteet
* Мотовский залив. БСЭ.
* Topografinen kartta
Louis Magnus

**Louis Magnus** (25. toukokuuta 1881 Kingston, Jamaika – 1. marraskuuta 1950) oli ranskalainen taitoluistelija ja jääkiekkovaikuttaja. Hän voitti taitoluistelussa yksinluistelun Ranskan-mestaruuden vuosina 1908–1911. Lisäksi Magnus oli Kansainvälisen jääkiekkoliiton ensimmäinen puheenjohtaja. Hän järjesti IIHF:n perustavan kokouksen kotonaan Pariisissa 15. ja 16. toukokuuta 1908.

Magnus valittiin Kansainvälisen jääkiekkoliiton Hall of Fameen 1997. Hänen mukaansa on nimetty Ranskan jääkiekon korkein sarjataso Ligue Magnus sekä Ranskan jääkiekkomestaruuden voittaneelle joukkueelle myönnettävä Coupe Magnus -palkinto.

## Lähteet
Ameur Hizem

**Ameur Hizem** (, 22. syyskuuta 1937 Monastir, Tunisia – 4. syyskuuta 2023) oli tunisialainen jalkapalloilija ja jalkapallovalmentaja.

## Valmennusura
Hizem opiskeli jalkapallovalmentajaksi Saksassa ja palasi takaisin Tunisiaan vuonna 1967 valmentamaan kotikaupunkinsa seuraa US Monastiria. Joukkue sijoittui kaudella 1967–1968 sijalle 11 ollen sarjan toiseksi viimeinen. Tuolloin ei kuitenkaan pääsarjasta pudonnut ketään alemmalle sarjatasolle. Myöhemmin vuonna 1970 Hizem valittiin Tunisia maajoukkueen päävalmentajaksi. Hänen alaisuudessaan Tunisia ei selvinnyt vuosien 1970 ja 1974 MM-kisoihin, mutta voitti Arabimaiden kesken pelatun Palestiina cupin vuonna 1973.

Hizemin maajoukkueen valmentaminen kesti aina vuoteen 1974 asti, jonka jälkeen hän siirtyi Club Africainin valmentajaksi. Ensimmäisellä kaudella joukkue sijoittui sarjassa toiseksi häviten vain pisteellä mestaruuden voittaneelle Espérancelle. Hizem onnistui kuitenkin luotsaamaan joukkueensa Maghreb Mestarien cupin voittoon. Kaudella 1975–1976 joukkue ei menestynyt toivotulla tavalla ja Hizem erotettiin tehtävästään ennen kauden loppua. Kaudeksi 1976–1977 hän siirtyi valmentamaan uudelleen US Monastiria. Menestystä ei kuitenkaan tullut joukkueen vältyttyä kahdella pisteellä sarjaputoamisen. Hizem jatkoi joukkueen valmentajana vielä toisen kauden, mutta vielä huonommalla menestyksellä kun Monastir putosi sarjatasoa alemmaksi. Hizem sai lähteä kauden päätteeksi ja otti väliaikaisesti valmennusvastuun Tunisian maajoukkueesta vuosina 1978–1979 ja 1980–1981. Samaan aikaan hän valmensi Stade Tunisienia kaksi kautta, joista ensimmäisellä kaudella joukkue sijoittui Tunisian pääsarjassa toiseksi. Sittemmin Hizem palasi uudelleen Monastirin valmentajaksi kauden 1983–1984 lopulla ja onnistui säilyttämään joukkueen pääsarjassa. Hizem valittiin uudelleen Monastirin päävalmentajaksi kaudella 1993–1994, mutta hänet korvattiin kauden alussa Lotfi Rhimilla huonojen esitysten vuoksi.

### Meriitit
*Maghreb Mestarien cup: 1975
*Palestiinan cup: 1973

## Lähteet
Amor Amri

**Amor Amri** on tunisialainen jalkapallovalmentaja.

## Valmennusura
Amri nousi ensimmäisen kerran päävalmentajaksi korvattuaan Faouzi Benzartin Club Africainin päävalmentajana kaudella 1990–1991. Seuraavalla kaudella Amri siirtyi luotsaamaan CS Cheminotsia, mutta sai kauden lopulla potkut. Myöhemmin kaudella 1996–1997 Amri korvasi ranskalaisvalmentajan Jean Sérafinin, jonka johdolla joukkue ei menestynyt Tunisian pääsarjassa ja sijoittui lopulta viidenneksi. Amri joutui kuitenkin kauden aikana väistymään tehtävistään ja tilalle palkattiin Faouzi Benzarti.

## Lähteet
Alain Lemieux

**Alain Lemieux** (s. 24. toukokuuta 1961 Montréal, Quebec, Kanada) on kanadalainen entinen jääkiekkoilija, joka pelasi keskushyökkääjänä. NHL:ssä hän pelasi yhteensä 119 ottelua tehoin 28+44=72.

## Ura
St. Louis Blues varasi Lemieuxin viidennellä kierroksella vuonna . Hän debytoi NHL:ssä kaudella 1981–82. Kaudella 1984–85 Lemieux siirtyi Bluesista Quebec Nordiquesiin. Kyseinen kausi oli Lemieuxin NHL-uran pisin hänen pelatessa 49 ottelua, joissa kertyivät tehot 15+13=28.

Kaudella 1986–87 Lemieux pelasi sveitsiläisessä EHC Oltenissa kolme ottelua, mutta myös yhden ottelun Pittsburgh Penguinsissa, jossa pelasi samaan aikaan hänen veljensä Mario. 

191 AHL-ottelua pelannut Alain Lemieux siirtyi IHL:stä jääkiekon SM-liigan Oulun Kärppiin kaudella 1988–89. 16 ottelussa tuli tehot 3+10=13. Loppukauden hän pelasi saman liigan SaiPassa, jossa viidessä ottelussa Lemieux teki tehot 1+4=5. Lemieuxin kausi päättyi kuitenkin loukkaantumiseen.

Lemieux lopetti uransa IHL:n Milwaukee Admiralsissa keväällä 1991.

## Muuta
Lemiuex'n pikkuveli on entinen jääkiekkoilija ja Pittsburgh Penguins -legenda Mario Lemieux.

## Lähteet
*
Sun Yue-Hua

**Yue-Hua Sun** on kiinalainen ekologi ja lintutieteilijä.

Sun on filosofian tohtori ja toimii Pekingin Tiedeakatemian eläintieteen instituutin lintuekologian tutkimusryhmän johtajana. Sun tutki kotoperäisen kiinanpyyn (*Tetrastes sewerzowi*) ekologiaa Luoteis-Kiinassa 13 vuoden ajan vuodesta 1995 alkaen. Yli sataan yksilöön kiinnitettiin radiolähetin ja lintujen elämää seurattiin kiinteästi. Tutkimus on laajin Kiinassa toteutettu telemetriatutkimus. Viime aikoina Sun ryhmineen on tutkinut Tiibetin ylängön metsien kotoperäisiä lintulajeja.

Sun toimii Kiinan lintutieteellisen yhdistyksen varapuheenjohtajana ja heinäkuussa 2009 järjestetyn 23. kansainvälisen suojelubiologian kongressin pääsihteerinä.

## Lähteet
*Tutkijasivu
Päivi Kankaro

**Päivi Kankaro** eli **Bääbs** on Varsinais-Suomesta kotoisin oleva helsinkiläinen laulaja, joka on ollut TV-resistori-yhtyeen jäsen vuodesta 1999. Bääbs-nimi on alun perin TV-resistorin toisen laulajan Yrjö Saarisen keksimä lempinimi.

Bääbs-nimellä Kankaro on esiintynyt vuoden 2009 alusta lähtien. Ensimmäinen virallinen julkaisu tällä nimellä oli Sony Musicin julkaisemalta *[[Syvissä Vesissä]]* -kokoelmalevyltä löytyvä coveri Stig Doggin kappaleesta ”Kun nainen lyö”.

## Euroviisut 2010

Syyskuussa 2009 Bääbs valittiin avoimeen kilpailuun tulleiden 267 demon joukosta 2010 Euroviisujen Suomen esikarsintaan 30 muun artistin kanssa. Lokakuussa 2009 järjestetyn tekstiviestiäänestyksen myötä Bääbs valittiin jatkoon ja pääsi Euroviisujen Suomen semifinaaleihin. Bääbsin kilpailukappaleen ”You Don't Know Tomorrow” sävelsi, sanoitti ja tuotti helsinkiläinen Viola-yhtye.

## Lähteet

## Aiheesta muualla
* http://www.paivikankaro.com/ 
*Bääbsin artistisivu  Yleisradion Euroviisu-sivuilla
Telstar (kappale)

**Telstar** on The Tornados -yhtyeen instrumentaalikappale vuodelta 1962. Se nousi ensimmäisenä brittisinglenä yhdysvaltalaisen Billboard Hot 100 -listan ykköseksi ja saavutti ykkössijan myös kotimaassaan. Se sai menestystä jossain määrin myös muissakin maissa. Kappale on nimetty yhdysvaltalaisen tietoliikennesatelliitin Telstarin mukaan, joka ammuttiin maatakiertävälle radalle heinäkuussa 1962. Avaruusteemat olivat tuolloin pinnalla supervaltojen avaruuskilvan johdosta. *Telstarin* tuotti ja sävelsi Joe Meek. Singlen B-puolella on Geoff Goddardin kirjoittama kappale ”Jungle Fever”.

## Lähteet
Makkarapuu

**Makkarapuu** (*Kigelia africana*) on afrikkalainen puu, joka on sukunsa ainoa laji. Se on saanut nimensä makkaranmuotoisista hedelmistään.

Makkarapuu kasvaa jopa 20 metriä korkeaksi. Sen kukat ovat punaiset, suuret ja suppilonmuotoiset. Linnut, apinat ja hyönteiset nauttivat kukkien runsaasta medestä. Hedelmä voi painaa 9 kiloa. Malawissa tehdään olutta makkarapuun paahdetuista hedelmistä.

## Lähteet

## Aiheesta muualla
* UniProt: Taxonomy - ''Kigelia africana'' 
* Global Biodiversity Information Facility (GBIF): ''Kigelia africana'' 
* Useful Tropical Plants: ''Kigelia africana''
Gottlieb Conrad Christian Storr

**Gottlieb Conrad Christian Storr** (16. kesäkuuta 1749 Stuttgart – 27. helmikuuta 1821 Tübingen) oli saksalainen lääkäri, kemisti ja luonnontieteilijä.

Storr opiskeli Tübingenin yliopistossa ja valmistui lääkäriksi. Hän toimi sittemmin saman oppilaitoksen kemian ja kasvitieteen professorina, ja vetäytyi virasta vuonna 1801. 

## Teoksia
* *Über eine Bearbeitungsart der Naturgeschicte*. (1780)
* *Prodromus methodi mammalium: Litteris Reissianis*. (1780)
* *Alpenreise*. (1784-1786)
* *Idea methodi fossilium*. (1807)
Lipola

**Lipola** oli Kivennavan kylä Karjalankannaksella, jossa oli 1939 noin 300 asukasta. Silloisen valtakunnanrajan tuntumassa sijainneessa kylässä käytiin talvisodan alkaessa 30. marraskuuta 1939 alkaen suojajoukkotaisteluita.

## Katso myös
*Lipolan ryhmä

## Aiheesta muualla
* Musta rykmentti 1703. Lipolalla on historiaa!, Hakkapeliitta, 30.05.1939, nro 22, s. 6, Kansalliskirjaston digitaaliset aineistot
Cover You

**Cover You** on Morning Musumen ensimmäinen cover-albumi, joka julkaistiin 26. marraskuuta 2008.

## Kappaleet
# 
# 
# 
# 
# 
# 
# 
# 
# 
# 
# 
# 
# 
#
Rage

**Rage** tai **RAGE** voi tarkoittaa seuraavia asioita:

* *[[Rage (videopeli)|Rage]]*, id Softwaren kehittämä ensimmäisen persoonan ammuntapeli
* RAGE, Rockstar San Diegon kehittämä pelimoottori
* ATI Rage, ATI:n näytönohjainsarja
* Rage, saksalainen power metal -yhtye
* Rage Against the Machine, yhdysvaltalainen alternative metal -yhtye
* Raivo (), Marvel-kustantamon sarjakuvahahmo
* ''Raivo'' (), Stephen Kingin romaani
* ''Rage'', elokuva vuodelta 1972
* ''Rage'', elokuva vuodelta 2009
* RAGE, biologinen vasta-ainereseptori.
Suomensuvun uskonnot

**Suomensuvun uskonnot** on vuosina 1914–1918 ilmestynyt suomalainen kirjasarja suomalais-ugrilaisten kansojen perinteisistä uskonnoista. Kirjoittajat olivat Kaarle Krohn, Uno Holmberg ja K. F. Karjalainen. Sarja ilmestyi vihkoina. Suomalaisen Kirjallisuuden Seura julkaisi neljä teosta 1914–1915 ja WSOY kaksi vuonna 1918 ja 1942. 

## Osat

* 
* 
* 
* 
* 
* 

### Uusintapainos

*
Choben kansallispuisto

**Choben kansallispuisto** () on Botswanan toiseksi suurin kansallispuisto, laajuudeltaan 10&nbsp;566 neliökilometriä. Se tunnetaan elefanteistaan. Kansallispuisto sijaitsee Botswanan pohjoisosassa, Choben alueella, Namibian vastaisella rajalla virtaavan Chobejoen (Cuando)n eteläpuolella.

Puistossa on edustettuina neljä erillistä biotooppia: Serondelan rehevä alue Chobejoen varrella, Savutin suo, Linyantin suot puiston luoteisosassa ja niiden väliin jäävä kuiva, kuuma takamaa.

## Lähteet

## Aiheesta muualla
Nxai Panin kansallispuisto

**Nxai Panin kansallispuisto** on kansallispuisto  Botswanassa,  laajuudeltaan 2&nbsp;578  neliökilometriä. Puisto on enimmäkseen laajaa ruohotasankoa, jota täplittävät massiiviset puuryhmät. Lähellä porttia on suuri juomapaikka, johon kertyvät juomaan monet suuret nisäkkäät kuten leijonat ja kirahvit.
## Lähteet

## Aiheesta muualla
Lego Harry Potter

**Lego Harry Potter** on Lego-tuotesarja, joka oli alun perin tuotannossa vuosina 2001–2007 sekä 2010–2011, ja käynnistettiin uudelleen vuonna 2018. Sarja perustuu J. K. Rowlingin Harry Potter -kirjasarjaan sekä etenkin niistä tehtyihin elokuviin.

## Tuotteet

### 2001
* 4701: The Sorting Hat (Lajitteluhattu)
* 4702: The Final Challenge
* 4704: The Room of the Winged Keys
* 4705: Snape's Class (Kalkaroksen luokka)
* 4706: Forbidden Corridor
* 4707: Hagrid's Hut (Hagridin mökki)
* 4708: Hogwarts Express (Tylypahkan pikajuna)
* 4709: Hogwarts Castle (Tylypahka)
* 4721: Hogwarts Classrooms (Tylypahkan luokkahuoneet)
* 4722: Gryffindor House (Rohkelikko)
* 4723: Diagon Alley Shops (Viistokujan kaupat)

### 2002
* 4711: Flying Lesson (Lentorunti)
* 4712: Troll on the Loose
* 4714: Gringotts Bank (Irveta)
* 4726: Quidditch Practice
* 4727: Aragog in the Dark Forest
* 4728: Escape from Privet Drive
* 4729: Dumbledore's Office (Dumbledoren työhuone)
* 4730: The Chamber of Secrets (Salaisuuksien kammio)
* 4731: Dobby's Release
* 4733: The Dueling Club
* 4735: Slytherin (Luihuinen)

### 2003
* 4719: Quality Quidditch Supplies (Hienoja huispausvarusteita)
* 4720: Knockturn Alley (Iskunkiertokuja)

### 2004
* 4750: Draco's Encounter with Buckbeak
* 4751: Harry and the Marauder's Map
* 4752: Professor Lupin's Classroom (Lupinin luokkahuone)
* 4753: Sirius Black's Escape
* 4754: Hagrid's Hut (Hagridin mökki)
* 4755: Knight Bus (Poimittaislinja)
* 4756: Shrieking Shack
* 4757: Hogwarts Castle
* 4758: Hogwarts Express
* 10132: Motorised Hogwarts Express

### 2005
* 4762: Rescue from the Merpeople
* 4766: Graveyard Duel
* 4767: Harry and the Hungarian Horntail
* 4768: The Durmstrang Ship (Durmstrangin laiva)

### 2007
* 5378: Hogwarts Castle (Tylypahka)

### 2010
* 4736: Freeing Dobby (Dobbyn vapautus)
* 4737: Quidditch Match (Huispausottelu)
* 4738: Hagrid`s Hut (Hagridin mökki)
* 4840: The Burrow (Kotikolo)
* 4841: Hogwarts Express (Tylypahkan pikajuna)
* 4842: Hogwarts Castle (Tylypahkan linna)

### 2011
* 4865: The Forbidden Forest (Kielletty metsä)
* 4866: The Knight Bus (Poimittaislinja)
* 4867: Hogwarts (Tylypahka)
* 10217: Diagon Alley (Viistokuja)

### 2018
* 71043: Hogwarts Castle 
* 75950: Aragog's Lair
* 75953: Hogwarts Whomping Willow
* 75954: Hogwarts Great Hall
* 75955: Hogwarts Express
* 75956: Quidditch Match

## Aiheesta muualla
*Harry Potter -teema Brickset-sivustolla.
Oleg Jeprintsev

**Oleg Leonidovitš Jeprintsev** (, s. 19. maaliskuuta 1962 Karabulak, Tšetšeenien ja inguušien ASNT, Neuvostoliitto) on venäläinen jalkapallovalmentaja ja entinen jalkapalloilija, joka on vaikuttanut pitkään Suomessa Kemi–Tornion alueella. Hän valmentaa nykyisin Tornion Palloa. Futsalissa Jeprintsev on voittanut Suomen mestaruuksia ja pelannut Venäjän maajoukkueessa.

## Jalkapallo

Hyökkääjänä pelannut Jeprintsev edusti kotimaassaan muun muassa Saturn Ramenskojea kaudella 1988 Neuvostoliiton toisella sarjatasolla. Suomeen hän siirtyi elokuussa 1990 vahvistamaan 1-divisioonassa pelanneen Kemin Palloseuran hyökkäystä.

Toisin kävi, sillä Jeprintsev jäi Kemi–Tornio-alueelle, jossa hän on tehnyt pitkän uran jalkapallon parissa.

Jeprintsevin ensimmäinen kausi KePSissä toi seitsemässä ottelussa viisi maalia. Seuraavalla kaudella hän aloitti 1. divisioonan Myllykosken Pallossa, mutta palasi kauden aikana takaisin KePSiin. Seuraavat neljä kautta 1992–1995 Jeprintsev toimi pelaajavalmentajana kemiläisessä Visan Pallossa nostaen seuran 4. divisioonasta 2. divisioonaan. Viimeisenä kautena tiet Visan Pallon kanssa kuitenkin erosivat ja loppukauden 1995 Eprintsev pelasi Ykkösen KePSissä. Seuraavat kolme kautta hän toimi kemiläisen KPT-85:n pelaajavalmentajana seuran noustessa hänen aikanaan Kakkosesta Ykköseen ja taistellessa kaudella 1998 noususta Veikkausliigaan.

Syksyllä 1998 alkoi Jeprintsevin pitkä ja menestyksekäs jakso Kemin naapurikaupungin Tornion TP-47:n nostamisessa aina Veikkausliigaan. Jeprintsev oli ensimmäisinä vuosina myös seuran pelaaja Ykkösen kausiin asti 2000-luvun alussa. Torniolaisten valmentajakaksikko Kari Vaalto – Oleg Jeprintsev nosti TP-47:n Kolmosesta aina Veikkausliigaan kausiksi 2004 ja 2005. Managerin roolissaan hän oli vaikuttamassa useiden venäläistaustaisten pelaajien tuloon TP-47:n pelaajistoon. Veikkausliigasta putoamisen jälkeen TP-47:n menestys hiipui niin, että kaudella 2009 seurasi putoaminen Ykkösestä. Kauden 2009 huono alkukauden menestys johti valmentajakaksikon vapauttamiseen tehtävistään toukokuussa 2009. Jeprintsev pelasi valmennus-managerointitoimensa ohella seuran kakkosjoukkueessa ja farmiseura Arpelan Palloseurassa Kolmosessa ja Nelosessa.

Kaudeksi 2010 Jeprintsev palasi Kemiin ja kaupungin uuden lippulaivan PS Kemin päävalmentajaksi kahden vuoden sopimuksella. Jeprintsev ei saanut PS Kemille toivottua menestystä ja hänet siirretiin syrjään jo kesällä 2010. 

Kesällä 2012 Eprintsev siirtyi takaisin Tornioon päävalmentajaksi, kun Kimmo Halmkrona vapautettiin TP-47:n tehtävistä.

## Futsal
Jeprintsev on pelannut myös futsalia. Hän osallistui Venäjän joukkueen mukana Hongkongissa järjestettyihin vuoden 1992 MM-kisoihin, joissa joukkue karsiutui yhden voiton, tasapelin ja häviön myötä alkulohkovaiheessa. Jeprintsev pelasi kaikissa kolmessa ottelussa ja teki yhden maalin ottelussa Kiinaa vastaan.

Kemi–Tornio-alueen futsalin ykkösnimenä on ollut FT Kemi-Tornio, jonka riveissä Jeprintsev voitti SM-kultaa vuosina 1999, 2001 ja 2002 sekä hopeaa 2000 ja 2003. Myöhemmin hän on toiminut joukkueen managerina.

## Lähteet
* 
* 

### Viitteet
Yli maan äären

**Yli maan äären – Magalhãesin kohtalokas purjehdus maailman ympäri** (alkuteos *Over the Edge of the World – Magellan’s terrifying circumnavigationof the globe*) on yhdysvaltalaisen tietokirjailijan Laurence Bergreenin (1950–) kirjoittama historiallinen tietokirja, joka kertoo löytöretkeilijä Fernão de Magalhãesin maailmanympäripurjehduksesta. *[[The New York Times]]* valitsi sen vuoden 2003 merkittävien teosten joukkoon, ja siitä on tekeillä elokuva.

Tosielämän jännityskertomus kertoo miehistä, jotka lähtivät vuonna 1519 purjehtimaan Espanjasta kohti länttä ja joista vain muutama palasi vuonna 1522 takaisin lähtöpaikkaan. Matkalla he olivat menettäneet kapteeninsa Magalhãesin sekä melkein koko 260 hengen miehistönsä laivoineen. Jäljellä oli vain yksi alus viidestä ja 18 miestä. Tuliaisina oli mausteita ja tieto Tyynenmeren todellisesta suuruudesta.

Heillä oli mukanaan myös toinen uusi tieto: purjehtimalla länteen pääsee itään. Meritie Maustesaarille on olemassa, kuten jo Kolumbus oli haaveillut.

Bergreen on käyttänyt teoksen pohjana runsaasti asiakirjoja. Hän teki useita matkoja Espanjaan Sevillan Intioiden arkistoon ja tutustui paikkoihin, joissa Magalhães valmisteli matkaa. Hän tutustui myös Etelä-Amerikassa Magalhãesinsalmeen, joka on saanut nimensä tutkimusmatkailijan urotyön kunniaksi. Yksi kiinnostavimpia lähteitä on matkalla mukana olleen Antonio Pigafettan matkapäiväkirja. Pigafetta oli mukana koko matkan, selviytyi kaikista vastoinkäymisistä, ja hänen ainutlaatuinen kuvauksensa kattaa kiinnostavia yksityiskohtia, joita Bergreen on voinut hyödyntää teosta kirjoittaessaan. Näistä eri aineksista Bergreen on koonnut yhtenäisen kertomuksen, joka kuljettaa lukijaa mukanaan koko jännittävän matkaan kaikkine vaiheineen.

Bergreen on julkaissut useita tietokirjallisia menestysteoksia. Tämän teoksen jälkeen Nasa hyödynsi hänen asiantuntemustaan, kun Marsin Victoria-kraatterin ympäristön geologisia muodostumia haluttiin nimetä.

Kirjan suomenkielisen version kuvitukseen on osittain käytetty John Nurmisen Säätiön laajaa karttakokoelmaa sekä myös Kansalliskirjaston kokoelmia. Riikka Toivasen suomennoksen laatua ja tarkkuutta on arvioitu korkealuokkaiseksi.

## Lähteet
Helmut Donner

**Helmut Donner** (s. 15. elokuuta 1941) on itävaltalainen korkeushyppääjä.

Donner karsiutui Rooman 1960 olympialaisten korkeushypyssä tuloksella 195&nbsp;cm. Hän voitti Itävallan mestaruuden vuosina 1959, 1960, 1961, 1963, 1964 ja 1965. Hän paransi Itävallan ennätystä tulokseen 196 cm vuonna 1959, ja 8. elokuuta samana vuonna Wienissä hän ylitti ensimmäisenä itävaltalaisena kaksi metriä. Vuonna 1960 hän ensin sivusi maansa ennätystä ja sitten paransi sen tulokseen 201 cm. Vuonna 1962 hän ylitti 202 cm ja vuonna 1963 lopullisen ennätyksensä 203 cm, joka säilyi Itävallan ennätyksenä elokuuhun 1971 saakka.

## Lähteet

* 
* 

### Viitteet
Karl Kotratschek

**Karl Kotratschek** (24. lokakuuta 1914 Wien, Itävalta – 4. heinäkuuta 1941 Libya) oli itävaltalainen yleisurheilija, jonka päälaji oli kolmiloikka.

Kotratschek sijoittui Berliinin 1936 olympialaisten kolmiloikassa 23:nneksi tuloksella 13,15&nbsp;m. Pariisin EM-kilpailuissa hän edusti Saksaa ja saavutti pronssia tuloksella 14,73&nbsp;m.

Kotratschek voitti Itävallan mestaruuden kolmiloikassa vuosina 1935, 1936 ja 1937 sekä pituushypyssä vuosina 1937 ja 1938. Hän paransi Itävallan kolmiloikkaennätystä tulokseen 14,43&nbsp;m vuonna 1934, 14,57&nbsp;m vuonna 1936 sekä tulokseen 14,92&nbsp;m ja 15,28&nbsp;m vuonna 1938. Viimeksi mainittu oli myös Saksan ennätys, ja se säilyi Itävallan ennätyksenä kesäkuuhun 1974 saakka.

Kotratschek kaatui II maailmansodassa Saksan Pohjois-Afrikan joukoissa Libyassa heinäkuussa 1941.

## Lähteet

* 
* 
* 

### Viitteet